има права върху товара или навлото, или е имал такива права по време на спасяването (7).
 Член 6
 Срещу същият този ответник може, също така, да бъде предявен иск:
 1.
 когато той е единият от няколко ответници — в съдилищата по местоживеенето на всеки от тях;
 2.
 като трето лице по дело за гаранция или във всяко друго производство с участието на трети лица — в съда, сезиран с първоначалното дело, освен ако това дело е заведено единствено с цел това лице да бъде отклонено от подсъдността на съда, който би бил компетентен при неговото дело;
 3.
 по насрещен иск, основан върху същия договор или факти, върху които се опира и първоначалният иск — в съда, пред който е заведен първоначалният иск;
 Член 6a (8)
 Когато по силата на настоящата конвенция съд на договаряща държава е компетентен по дела за отговорност, свързана с експлоатацията на кораб, този съд или всеки друг съд, който го замества за тази цел според вътрешното право на тази държава, е компетентен и по искове за ограничаване на тази отговорност.
 Раздел 3
 Компетентност по дела в областта на застраховането
 Член 7
 Компетентността по дела, свързани със застраховано, се определя от настоящия раздел, без да се засяга действието на член 4 и член 5, точка 5.
 Член 8 (9)
 Срещу застраховател с местоживеене в договаряща държава може да бъде предявен иск:
 1.
 в съдилищата на държавата по неговото местоживеене; или
 2.
 в друга договаряща държава — в съдилищата по местоживеенето на притежателя на полицата; или
 3.
 ако той е съзастраховател — в съдилищата на договарящата държава, в която е заведено дело срещу главния застраховател.
 Застраховател, който няма местоживеене в никоя договаряща държава, но има клон, представителство или друга форма на установяване в договаряща държава, се смята за имащ местоживеене в тази държава при спорове, свързани с дейността на клона, представителството или формата на установяване.
 Член 9
 Наред с това, при застраховка на отговорност или застраховка на недвижим имот, срещу застрахователя може да бъде предявен иск и в съдилищата по мястото, където е настъпило вредоносното събитие. Това важи и когато движимият или недвижимият имот са обхванати от една застрахователна полица и са неблагоприятно засегнати от едно и също събитие.
 Член 10
 При застраховка на отговорност застрахователят може да встъпи или да бъде привлечен в делото, заведено от увреденото лице срещу застрахования, ако законът на съда позволява това.
 Разпоредбите на членове 7, 8 и 9 се прилагат при искове, предявени от увреденото лице пряко срещу застрахователя, когато такива преки искове са разрешени.
 Ако законът, който регулира преките искове, предвижда, че притежателят на полицата или застрахованият могат да встъпят или да бъдат привлечени като страна в производството, същият съд е компетентен и по отношение на тях.
 Член 11
 Без да се засягат разпоредбите на член 10, трета алинея застрахователят може да заведе дело само в съдилищата на договарящата държава, в която се намира местоживеенето на ответника, независимо от това дали той е притежател на полицата, застрахован или бенефициер.
 Разпоредбите на настоящия раздел не засягат правото да се предяви насрещен иск